Saxonia

Saxonia est civitas foederata libera sita in parte orientali Rei publicae foederatae Germaniae. Propinquae sunt Tschechia et Polonia, quae nunc sunt consodales Unionis Europaeae.

 Res Politicae 
Saxonia recta est per factionem Christianam Democraticam gubernatam a Michael Kretschmer, praeside ministrorum civitatis Saxonicae.

 Historia 
Regnum Saxoniae anno 1806 conditum est. Ab anno 1918 res publica fuit. Anno 1952 Communistae Germaniae orientalis civitates sustulerunt et Saxoniam in pagos tres diviserunt. Libertas harum regionum perfecta erat anno 1989, anno 1990 Saxonia restituta est. Multi incolae Saxoniae eo tempore se transtulerunt in alias partes Germaniae ad laborem ac pecuniam petendos, quos in patria sua Saxonia invenire non possunt. Hae novae patriae sunt Bavaria, Berolinum, Rhenum Septentrionale-Westphalia vel Badenia-Virtembergia.

 Geographia 
Oppida maxima sunt caput civitatis Dresda, Lipsia, Chemnicium (in Re publica Democratica Germanica nomen erat Karl-Marx-Stadt) et Cygnea. In Saxonia vivunt quadraginta centena milia hominum. Albis fluvius perfluit Saxoniam. Erzgebirgskreis est in provincia silvosissimus circulus silvositate 46,7 %.Aktuelle Waldfläche und Waldverteilung, accessum die 27 Septembris 2019 Mons altissimus Saxoniae est Fichtelberg prope Bohemiam.

 Flumina 
 Albis (Elbe)
 Nissa Lusatiana (Neiße)

 Urbes et oppida 
 Annaemontium-Fagilignum (Annaberg-Buchholz)
 Argelia (Torgau)
 Budissa (Bautzen)
 Chemnicium (Chemnitz)
 Cygnea (Zwickau)
 Dresda (Dresden)
 Gorlicium (Görlitz)
 Lipsia (Leipzig)
 Lunatia Mariaemontium (Marienberg)
 Misnia (Meißen)
 Nigromontium in Saxonia (Schwarzenberg)
 Nivemontium in Saxonia (Schneeberg)
 Plavia Variscorum (Plauen)
 Sittavia (Zittau)

 Oeconomia 
In Saxonia sunt multae sedes industriales. Cygnea et Chemnicium oppida imprimis oeconomica erant, sed hodie non iam sunt.

 Muscavia